বুধবার থেকে শুরু হয়েছে দিঘা বেঙ্গল বিচ ফেস্টিভ্যাল। চলবে ২৬ ডিসেম্বর পর্যন্ত। মুখ্যমন্ত্রী মমতা বন্দ্যোপাধ্যায়ের নির্দেশে দিঘা, শঙ্করপুর, তাজপুর, মন্দারমণির সমুদ্র সৈকতকে ঢেলে সাজানো হয়েছে। আর এই উৎসবেই বিশ্বরেকর্ড গড়ল দিঘা। শঙ্খ বাজানোয় নতুন নজির গড়ল সমুদ্র শহর।
বৃহস্পতিবার গোধূলিবেলায় দিঘার বিচে তৈরি হল এই রেকর্ড। আগে থেকে ঠিক ছিল বুধবার হবে এই শঙ্খ বাদন। কিন্তু শেষ পর্যন্ত বৃহস্পতিবার সাড়ে চারটের সময়ে দিঘা প্রত্যক্ষ করল এই অবিশ্বাস্য ঘটনা। একসঙ্গে শঙ্খ বাজালেন ৫ হাজার জন মহিলা।

দিঘায় নতুন বিশ্বরেকর্ড। নিজস্ব চিত্র।
দিঘার দত্তপুরের সমুদ্র বিচে এই আয়োজন করা হয়েছিল। ৪৯টি ক্যামেরা ও ১৫০টি চোঙ ব্যবহৃত হয়েছে যাতে এক সঙ্গে ভিডিও ও অডিও রেকর্ডিং করা হয়। গিনেস বুকের পক্ষ থেকে ৬ জন অডিটর এসেছিলেন।
প্রত্যেক মহিলাকে বারকোড লাগানো আইকার্ড দেওয়া হয়েছে। সেই কার্ড দেখিয়ে এই অভিনব উদ্যোগে অংশ নিতে হয়েছে তাদের। মুখ্যমন্ত্রী মমতা বন্দোপাধ্যায় দিঘাকে আন্তর্জাতিক মানচিত্রে তুলে ধরতে নানা উদ্যোগ নিয়েছেন। আর সেই প্রয়াসকে এগিয়ে নিয়ে বিশ্বের দরবারে পৌঁছে দিতেই এই অভিনব উদ্যোগ।

এই বিষয়ে অন্যান্য খবর

দিঘায় চলছে বিচ ফেস্টিভ্যাল! কীভাবে সেজে উঠছে সমুদ্র সৈকত
দিঘায় উঠল সাত লাখি মাছ! কেজি প্রতি কত দাম, জানুন বিশেষত্ব


এর আগে এই রেকর্ড ছিল বাহামাস দ্বীপপুঞ্জের। সেখানে ২৯৫ জন মহিলা বাঁশি বাজিয়ে গিশ্বরেকর্ড গড়েছিলেন। এ বার সেই রেকর্ডকে চূর্ণ করে বিশ্বের দরবারে উজ্জ্বল হয়ে উঠল দিঘার নাম।